Šventežerio mokykla

Lazdijų rajono Šventežerio mokykla – dieninė, savarankiško mokymosi bendrojo lavinimo mokykla Šventežeryje (Lazdijų raj.), vykdanti priešmokyklinio, pradinio, pagrindinio, vidurinio ir papildomo ugdymo programas. Įstaigos kodas 190609436.

Mokykloje yra kraštotyros muziejus.

Filialai:
 Lazdijų rajono savivaldybės Šventežerio vidurinės mokyklos Mikyčių skyrius (Uždarytas)
 Lazdijų rajono savivaldybės Šventežerio vidurinės mokyklos Teizų skyrius (Uždarytas)

Istorija 
Lazdijų apskrityje, Šventežerio valsčiuje, mokykla įkurta apie 1871 m. Mokyklos pastatas buvo medinis, šiaudais dengtas stogas. Prie jos buvo atidaryta parapijinė-pradinė mokykla. Po I pasaulinio karo dvarininkas Meškauskas, kuriam priklausė 15 dvarų ir mokykla, pardavė pastatą iš Amerikos grįžusiam Vladui Daugėlai. 1930 m. mokykla sudegė, mokiniai mokėsi keliose ūkininkų pirkiose. Valsčiaus viršaičio Margelio rūpesčiu gautas leidimas 1938 m. pradėti statyti Šventežeryje pradinę mokyklą. Po II pasaulinio karo Šventežeryje įkurta progimnazija. 1948–1949 m. įrengtas I aukštas, 6 klasėse mokėsi 73 mokiniai.

1951 m. įkurta pagrindinė mokykla, kuri 1953 m. reorganizuota į Šventežerio vidurinę mokyklą. 1954 m. mokykla išleidžia pirmąją abiturientų laidą (14 mokinių). Mokykloje dirba 21 mokytojas, mokosi 248 mokiniai. 1956 m. mokyklos direktore paskirta mokytoja O. Sukackienė. Jai vadovaujant mokykloje įvestas centralinis šildymas, elektra. 1956 m. mokyklą lankė 262 mokiniai. Juos mokė 21 mokytojas. 1965 – 1966 m. mokyklos direktorius K. Čekauskas. 1966 m. sugrįžta vadovauti O. Sukackienė. 1972 – 1978 m. vadovauja Z. Zepčikas, 1981 m. buvusiame valsčiaus pastate įrengti 4 nauji kabinetai. Pirmą kartą šios mokyklos istorijoje mokykla pradėjo dirbti viena pamaina. 1978 m. – 1987 m. V. Mikelionis, 1987 m. – 2004 m. D. Jurčienė. Nuo 2004 m. mokyklai vadovauja buvęs mokyklos mokinys Artūras Čiurlionis.

2013 m. Renovuotas pagrindinis mokyklos pastatas, II patalpos ir stadionas.

Pastatų istorija 
Pastatai keitėsi kelis kartus:

1871 m. Mokyklos pastatas buvo prie bažnyčios. Medinė, šiaudais dengtas stogas. Dabar toje vietoje stovi paprasta parapija, kurioje gyvena Kunigas.

1930 m. Mokykla sudegė, mokiniai neturėjo tam tikro pastato, tai jie mokėsi keliose ūkininkų pirkiose.

1938 m. Valsčiaus viršaičio Margelio rupesčiu, buvo gautas leidimas ir tada, buvo pradėta statyti Šventežeryje pradinė mokykla. (Kitaip dabartiniu vaiku pavadintą - Didelė mokykla arba Dičkė mokykla).

1981 m. buvusiame valsčiaus pastate įrengti 4 nauji kabinetai. (Kitaip pavadintą dabartiniu vaiku - Mažoji mokykla arba Mažė mokykla)

2013 m. Renovuotas pagrindinis mokyklos pastatas, II patalpos.

Pastatai 
Dabartinė mokykla turi du pastatus:

Didžioji mokykla (Pagrindinis pastatas), ir II patalpos (Mažoji mokykla)

Didžiojoje mokykloje yra Sporto salė ir aktų salė viename (Antras aukštas), klasės nuo 5-12 klasės (Apima pirma ir antra aukštus). Mokytojų kabinetas (Kartų ir direktoriaus, sekretorės) - Pirmame aukšte. Tai pat yra palėpė, kurioje yra kraštotyros muziejus.

II patalpos, ją galima rasti perėjus stadioną tiesiai, nuo Didelės mokyklos. Pirmame aukšte yra pradinių klasių kabinetai, valgykla, mokytojų kambarys, Spec. kabinetas, rūbinė (Yra atskiros nuo pradinukų ir 5-12 klasių). Antrame aukšte yra iki mokykliniu klasė, 5-12 klasės.

Direktoriai 
1947 m. Ona Rudzinskaitė (Akromienė)
 Vincas Balkūnas
1956 m. Ona Sukackienė
1965 m. – 1966 m. Kostas Čekauskas
1966 m. Ona Sukackienė
1972 m. – 1978 m. Zenonas Zepčikas
1978 m. – 1987 m.Vladas Mikelionis
1987 m. – 2004 m. Danutė Jurčienė
2004 m. – 2020 m.  Artūras Čiurlionis

Žymūs mokiniai 
 Antanas Čepononis, Radviliškio rajono savivaldybės meras

Nuorodos 
 Mokyklos svetainė

Lietuvos pagrindinės mokyklos
Lazdijų rajono savivaldybės mokyklos
Šventežeris